ઉલ્લેખનીય છે કે MOTN એ જુલાઈમાં લોકસભા ચૂંટણીના અનુસંધાનમાં આ સર્વે કર્યો હતો. આ સર્વે મુજબ જો આજની તારીખમાં ચૂંટણી થાય તો ભાજપને 30 ટકા મત જ મળશે. વળી, કોંગ્રેસને 23 ટકા અને અન્યના ખાતામાં સૌથી વધુ 47 ટકા મત જઈ શકે છે. જો મતની ટકાવારી મુજબ જોઈએ તો એનડીએના ખાતામાં 36 ટકા અને યુપીએના ખાતામાં 31 ટકા મત આવી શકે છે. સર્વે મુજબ ભાજપના ખાતામાં માત્ર 245 બેઠકો આવતી દેખાઈ રહી છે. વળી, યુપીએના ખાતામાં 122 બેઠકો જઈ શકે છે. વળી, અન્યના ખાતામાં બાકીની 140 સીટો આવવાની આશા છે. સર્વે મુજબ જો યુપીએ સાથે સપા, બસપા અને ટીએમસી આવી જાય તો ભાજપની મુશ્કેલીઓ વધી શકે છે. આ સ્થિતિમાં એનડીએને 228 સીટો અને યુપીએને 224 સીટો મળતી દેખાઈ રહી છે.